**7.pielikums**

RTU konkursa nolikumam

Identifikācijas Nr.RTU-2018/35

**Vispārīgās vienošanās projekts**

Rīgā, 2018.gada \_\_\_.\_\_\_\_\_\_\_\_\_ Nr.01J02-1/\_\_\_\_

**Rīgas Tehniskā universitāte,** izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors Ingars Eriņš (turpmāk – **Pasūtītājs**) no vienas puses, un

un

< *pretendenta nosaukums* >, kuru atbilstoši < *pārstāvības pamatojums* > pārstāv tās < *vārds, uzvārds* > (turpmāk – **Izpildītājs**), no otras puses, abi kopā un katrs atsevišķi turpmāk arī **Puse** vai **Puses**, pamatojoties uz Publisko iepirkumu likumā noteiktajā kārtībā organizētā atklāta konkursa **„Reklāmas izvietošanas pakalpojumi Rīgas Tehniskās universitātes vajadzībām”**, ID Nr.**RTU-2018/35** (turpmāk – Iepirkums), rezultātiem noslēdz šādu vispārīgo vienošanos (turpmāk – Vienošanās):

1. **VISPĀRĪGĀS VIENOŠANĀS MĒRĶIS UN PRIEKŠMETS**
   1. Vienošanās tiek noslēgta saskaņā ar Iepirkuma nosacījumiem, rezultātiem un Izpildītāja iesniegto piedāvājumu. Tajā paredzēta kārtība, kādā Vienošanās spēkā esamības laikā Pasūtītājs sadarbosies ar Izpildītāju, lai nodrošinātu reklāmas izvietošanas pakalpojumu sniegšanu Pasūtītājam.
   2. Vienošanās priekšmets ir reklāmas izvietošanas pakalpojumi (turpmāk – Pakalpojums) saskaņā ar Izpildītāja iesniegto Tehnisko piedāvājumu (pielikums Nr.1) un Finanšu piedāvājumu (pielikums Nr.2) un atbilstoši Pasūtītāja vajadzībām.
   3. Pakalpojuma kvalitāte atbilst Iepirkuma nolikuma tehniskās specifikācijas prasībām, iesniegtajam Izpildītāja piedāvājumam, kā arī Pasūtītāja darba uzdevumā minētajiem parametriem.
   4. Pasūtītājs Vienošanās izpildes laikā var iepirkt Pakalpojumu tādā apjomā un kvalitātē, kāds tam ir nepieciešams, un negarantē maksimālā apjoma un visu pozīciju iegādi Vienošanās darbības laikā.
   5. Izpildītājs uztur spēkā savu Tehnisko piedāvājumu un Finanšu piedāvājumu visā Vienošanās darbības laikā un tas tam ir saistošs.
2. **VIENOŠANĀS TERMIŅŠ UN VIENOŠANĀS LĪGUMCENA**
   1. Vienošanās stājas spēkā ar tās abpusējas parakstīšanas brīdi.
   2. Vienošanās ir spēkā 12 (divpadsmit) mēnešus no Vienošanās spēkā stāšanās dienas vai līdz Vienošanās 2.3.punktā noteiktās Vienošanās līgumcenas sasniegšanai. Vienošanās tiek izbeigta ar Vienošanās līgumcenas sasniegšanu vai termiņa izbeigšanos, atkarībā no tā, kurš nosacījums iestājas ātrāk.
   3. Vienošanās līgumcena ir **EUR 130 000 (viens simts trīsdesmit tūkstoši *euro)* bez PVN**. PVN 21% apmērā ir EUR 27 300 (divdesmit septiņi tūkstoši trīs simti *euro)*. Kopējā Vienošanās līgumcena ir EUR 157 300 (viens simts piecdesmit septiņi tūkstoši trīs simti *euro*) ar PVN.
   4. Norēķinos tiek piemērota attiecīgajā periodā spēkā esošā PVN likme. Ja saskaņā ar LR spēkā esošajiem normatīvajiem aktiem turpmāk tiek grozīta PVN likme, līgumcena ar PVN tiek grozīta atbilstoši PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
   5. Vienošanās 2.3.punktā noteikto līgumcenu veido visu sniegto Pakalpojumu sasummētās vērtības, kuras Pasūtītājs ir iegādājies šīs Vienošanās darbības laikā.
   6. Parakstot Vienošanos, Izpildītājs apņemas nepiedāvāt lielāku vienas attiecīgā Pakalpojuma vienības cenu vai arī mazāku vienas vienības atlaidi bez PVN kā to, ko Izpildītājs bija norādījis Iepirkumā iesniegtajā Finanšu piedāvājumā (pielikums Nr.2).
      1. Pasūtītājam ir tiesības vienoties ar trešajām pusēm (medijiem) par reklāmas raidlaika un/vai vietu iegādes nosacījumiem tieši ar medijiem bez Izpildītāja (mediju aģentūras) starpniecības vienošanās procesā. Gadījumā, ja Pasūtītāja reklāmas raidlaika un vietu iegādei medijos tiks piemēroti īpaši, pazeminātas maksas nosacījumi (kā rezultātā mediju net-net cena ir zemāka kā to var piedāvāt Izpildītājs), Izpildātājs sniedz reklāmas vadības pakalpojumus (reklāmas kampaņas pasūtīšanas, precīzu raidlaiku un vietu noteikšanu, mediju plānu sastādīšanu, pasūtījuma apstrādi un atskaišu sagatavošanu), par kuriem tiek noteikta atlīdzība saskaņā ar Izpildītātāja iesniegtajā Finanšu piedāvājumā norādīto komisijas maksu, ko Izpildītājam maksā Pasūtītājs. Šādā gadījumā maksa par reklāmas izvietošanu medijos (trešās puses izmaksas) tiek maksātas medijiem (trešajām pusēm) ar Piegādātāja starpniecību, piemērojot nosacījumus, par kādiem Pasūtītājs vienojies ar medijiem (trešajām pusēm).
   7. Pakalpojuma cenā ir iekļautas visas ar Pakalpojuma sniegšanu saistītās izmaksas – pakalpojuma sniegšanas izmaksas, nodokļi, materiāli, darbaspēka izmaksas, tehniskais nodrošinājums u.c.
3. **PĀRSTĀVĪBAS NOTEIKUMI**
   1. Lai pasūtītu un pieņemtu Pakalpojumu, kā arī kontrolētu līgumsaistību izpildi, Pasūtītājs pilnvaro savus pārstāvjus (turpmāk – Pasūtītājs vai Pasūtītāja pārstāvis), saraksts iekļauts pielikumā Nr.3.
   2. Pasūtītāja pārstāvja pienākumos ietilpst:
      1. Apzināt nepieciešamo Pakalpojumu veidu un daudzumu un veikt to pasūtīšanu no Izpildītāja;
      2. Saskaņot izvietojamos informatīvos un vizuālos materiālus (reklāmu) un pārbaudīt to atbilstību Tehniskajam piedāvājumam un Finanšu piedāvājumam;
      3. Pieņemt/nepieņemt Pakalpojumu;
      4. Sekot līgumsaistību izpildei;
      5. No Izpildītāja pieprasīt atskaiti par Vienošanās izpildes apjomu un Pasūtītāja pārstāvju pasūtīto Pakalpojumu.
   3. Izpildītājs pilnvaro savu pārstāvi/-jus < *amats* > <*vārds, uzvārds* >, tālrunis: < >, e-pasts: < >, lai veiktu Vienošanās tekstā noteikto saistību izpildi.
4. **PAKALPOJUMA PASŪTĪŠANAS, SASKAŅOŠANAS UN PIEŅEMŠANAS KĀRTĪBA**
   1. **Pakalpojuma pasūtīšanas kārtība**
      1. Pasūtītāja pārstāvis ir tiesīgs veikt pasūtījumu, nosūtot to elektroniski uz Izpildītāja e-pastu < >.
      2. Pasūtītājs Vienošanās izpildes gaitā ir tiesīgs pasūtīt Pakalpojumu tādā apjomā un kvalitātē, kāds tam ir nepieciešams saskaņā ar Pasūtītāja mārketinga plāniem, mērķa grupu, pieejamo katras kampaņas budžetu, vēlamo sezonalitāti, intensitāti un dinamiku kampaņas ietvaros, kā arī pieprasīt izvietojumu vēlamajos medijos, norādot to Izpildītājam Darba uzdevumā.
      3. Pasūtītāja pārstāvis pasūtījumā (Darba uzdevumā) ietver vismaz šādu informāciju:
         1. Mērķa grupa;
         2. Izvēlētie mediju kanāli;
         3. Paredzētais kampaņas laiks;
         4. Prognozētais budžets.
      4. Izpildītāja pārstāvis 1 (vienas) darba dienas laikā informē Pasūtītāja pārstāvi par pasūtījuma saņemšanu.
      5. Pasūtījumi, kas ir veikti pēc darba laika (darba laiks: 8:30 līdz 18:00 darba dienās), tiek uzskatāmi par veiktiem nākamajā darba dienā.
   2. **Pakalpojuma saskaņošanas kārtība**
      1. Pēc Darba uzdevuma saņemšanas reklāmas kampaņas izvietošanai medijos Izpildītājs ne vairāk kā 5 (piecu) darba dienu laikā piedāvā Pasūtītājam mediju taktisko plānu darba uzdevuma veikšanai.
      2. Ja Pasūtītājs neapstiprina Izpildītāja iesniegto mediju taktisko plānu, Izpildītājs 2 (divu) darba dienu laikā iesniedz Pasūtītājam labojumus.
      3. Gadījumā, ja Izpildītājs nevar nodrošināt reklāmas materiālu izvietošanu nepieciešamajos medijos un apjomā objektīvu iemeslu dēļ (piemēram, reklāmas raidlaika pārlieku liela aizpildījuma dēļ), Izpildītājam pēc Pasūtītāja pieprasījuma ir jānodrošina Pasūtītājam adresēts attiecīgā medija apliecinājums par šādu no Izpildītāja neatkarīgu apstākļu rašanos.
      4. Pēc Pasūtītāja pārstāvja rakstveidā apstiprināta mediju taktiskā plāna saņemšanas Izpildītājs ne vēlāk kā 5 (piecu) darba dienu laikā iesniedz Pasūtītājam detalizēto mediju plānu, ietverot tajā Pasūtītājam pieejamo detalizēto informāciju, kas ir tehniski pieejama, ņemot vērā konkrētā medija pirkšanas modeļa specifiku.
      5. Pasūtītāja pārstāvis ne vairāk kā 3 (trīs) darba dienu laikā saskaņo vai sniedz savus iebildumus par detalizēto mediju plānu. Pēc plāna saskaņošanas Izpildītājs uzsāk konkrētā Pakalpojuma izpildi – mediju pasūtīšanu un iegādi.
      6. Piedāvātā pakalpojuma cena nedrīkst attiecīgi pārsniegt Izpildītāja Finanšu piedāvājumā noteikto cenu vai piedāvātā atlaide nedrīkst būt mazāka par piedāvājumā norādīto atlaidi attiecīgā budžeta ievaros.
      7. Ja Izpildītājs nevar nodrošināt tā Finanšu piedāvājumā norādītās atlaides/cenas, tas sedz radušos starpību no saviem līdzekļiem.
   3. **Pakalpojuma nodošanas-pieņemšanas kārtība**
      1. Izpildītājs iesniedz Pasūtītājam attiecīgajā Darba uzdevumā paredzētos darba rezultātus (turpmāk - Nodevumus) papīra formātā un e-pastā informē Pasūtītāja kontaktpersonu par attiecīgā darba uzdevuma pabeigšanu un rezultātu gatavību nodošanai un apstiprināšanai.
      2. Izpildīto darbu atbilstību Vienošanā paredzētajam Pasūtītājs pārbauda pēc Izpildītāja iesniegtām, konkrētā pakalpojuma sniedzēja (medija) parakstītām pēckampaņas atskaitēm saskaņā ar pielikumā Nr.1 noteikto.
      3. Pasūtītājs ne ilgāk kā 10 (desmit) darba dienu laikā pēc Izpildītāja paziņojuma un Nodevumu saņemšanas pārbauda izpildīto darbu atbilstību noteiktajam Darba uzdevumam.
      4. Ja Izpildītāja Nodevumi atbilst noteiktajam Darba uzdevumam, Tehniskajam piedāvājumam un Finanšu piedāvājumam, 5 (piecu) darba dienu laikā pēc nodošanas - pieņemšanas procedūras pabeigšanas Pasūtītājs un Izpildītājs paraksta nodošanas - pieņemšanas aktu, ar kuru tiek apstiprināta konkrētā Nodevuma nodošana-pieņemšana un kas ir pamats rēķina izrakstīšanai un norēķinu veikšanai.
      5. Nodevums tiek uzskatīts par izpildītu tajā dienā, kad Pasūtītājs un Izpildītājs ir abpusēji parakstījuši nodošanas – pieņemšanas aktu par šo Nodevumu.
      6. Izpildītājs iesniedz Pasūtītājam atskaites par konkrētā pasūtījuma izpildi saskaņā ar pielikumā Nr.1 noteikto.
      7. Pakalpojuma izpilde, ja Pasūtītājs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Pakalpojuma nodošanas-pieņemšanas ietvaros.
      8. Izpildītājs garantē, ka Pakalpojuma nodošanas dokumentos norādītais Pakalpojums un tā apjoms atbilst reāli saņemtajam. Ja Izpildītāja dokumentos norādītais Pakalpojums neatbilst reāli saņemtajam, Izpildītājs veic korekcijas.
      9. Pasūtītājam ir tiesības nepieņemt neatbilstošas kvalitātes Pakalpojumu.

* 1. **Trūkumu novēršana**
     1. Izpildītājs garantē Pakalpojuma kvalitāti atbilstoši Vienošanās pielikumā Nr.1 izvirzītajām prasībām.
     2. Trūkumi, kas Nodevumā ir radušies Izpildītāja vainas dēļ, tiek novērsti uz Izpildītāja rēķina. Izpildītājam pēc apstākļiem tie ir jānovērš bez papildu samaksas vai jāatlīdzina cita pasūtījuma izpildes gaitā līdzvērtīgā apjomā.
     3. Ja Pasūtītājs Pakalpojuma sniegšanas gaitā pirms nodošanas – pieņemšanas procedūras ir atklājis Pasūtījuma neatbilstību Vienošanās noteikumiem, vai, ja Pasūtītājam ir radušās pamatotas šaubas par Vienošanās izpildes kvalitāti, Pasūtītājs nosūta Izpildītājam vēstuli, norādot konstatētos trūkumus un sava viedokļa pamatojumu. Tādā gadījumā Puses sagatavo un paraksta aktu par trūkumiem, un Izpildītājam bez papildu samaksas konkrētā Pakalpojuma sniegšanas gaitā jānovērš Pušu parakstītajā aktā norādītie trūkumi, ja tas iespējams.
     4. Ja nodošanas - pieņemšanas procedūras izpildes gaitā ir konstatēta Nodevuma neatbilstība noteiktajam darba uzdevumam, Nodevums netiek uzskatīts par izpildītu atbilstoši Vienošanās, Tehniskā piedāvājuma un Tehniskā-finanšu piedāvājuma noteikumiem, par ko tiek informēta Izpildītāja kontaktpersona. Pēc minēto trūkumu konstatēšanas Pasūtītājs un Izpildītājs vienojas par samaksu atbilstoši faktiskajam apjomam un atbilstoši Tehniskā-finanšu piedāvājuma noteikumiem, izņemot gadījumus, kas minēti šīs Vienošanās 4.4.6.punktā un tā apakšpunktos.
     5. Ja trūkumi Pakalpojuma sniegšanas kvalitātē radušies dēļ tā, ka Pakalpojums nav veikts nemaz (reklāma nav izvietota medijā vai medijos) vai Pakalpojuma tehniskā izpildes kvalitāte (drukas kvalitāte presē, klipu garumi, audio vai videosignāla kvalitāte TV un radio u.tml.) ir zema un neatbilstoša tirgus standartiem Izpildītāja vai trešo pušu darbības vai bezdarbības dēļ, šādus trūkumus Pasūtītājam ir tiesības pieprasīt novērst   12 (divpadsmit) mēnešu laikā no Pasūtītāja paziņojuma veikšanas par šādu apstākļu konstatēšanu. Šādu trūkumu novēršanu Izpildītājs veic par saviem līdzekļiem, kompensējot šādā kārtībā:
        1. Par paredzētiem, ar Pasūtītāju saskaņotiem, taču tehniski nekvalitatīvi raidītiem vai izvietotiem reklāmas materiāliem (nav raidīts viss klips radio vai TV, raidīts klips neatbilstošā audio un/vai vizuālajā kvalitātē TV vai radio, maketa publicēšana nepareizā un ar Pasūtītāju nesaskaņotā pozīcijā preses izdevumā, nekvalitatīvi nodrukāta (neskaidrs attēls) maketa publicēšana preses izdevumā u.tml.) Izpildītājs nodrošina kvalitatīvu atkārtotu izvietojumu tajā pašā medijā tādā pašā apjomā (ekvivalentiem reitingiem, tikpat garu, tādā pašā izmērā un atbilstoši citiem attiecīgajiem apjoma parametriem), izņemot TV, kur Izpildītājs nodrošina kvalitatīvu atkārtotu izvietojumu tajā pašā medijā dubultā apjomā, ar Pasūtītāju saskaņotā laikā un vietā (pozīcijā, adresē, laika zonā) attiecīgajos medijos. Šādā situācijā Pasūtītājs maksā par vienu no izvietojumiem (samaksa tiek veikta par nekvalitatīvo, taču par kvalitatīvo (-ajiem) Pasūtītājs nemaksā). Ja Izpildītājs nevar nodrošināt atkārtotu kvalitatīvu izvietojumu ar Pasūtītāju saskaņotā laikā un vietā, vai gadījumā, ja Puses nevar vienoties par precīzu kompensācijas laiku un/vai vietu reklāmas izvietošanai 14 dienu laikā pēc Pasūtītāja pieprasījuma pēc šādas kompensācijas, tad Izpildītājam ir pienākums kompensēt šo mediju apjomu (par kuru Pasūtītājs jau samaksājis) izteiktu finansiāli, izņemot TV, kur Izpildītājam ir pienākums kompensēt dubultu mediju apjomu izteiktu finansiāli, pārskaitot to uz Pasūtītāja bankas kontu 14 (četrpadsmit) dienu laikā no šāda fakta konstatēšanas.
        2. Par paredzētiem, ar Pasūtītāju saskaņotiem, taču nemaz neraidītiem vai neizvietotiem reklāmas materiāliem Izpildītājs nodrošina atkārtotu kvalitatīvu izvietojumu dubultā apjomā ar Pasūtītāju saskaņotā laikā un vietā tajā pašā medijā vismaz tādā pašā apjomā. Šādā situācijā Pasūtītājs maksā tikai par vienu izvietojumu (samaksa tiek veikta par neraidīto vai neizvietoto materiālu, taču par diviem kompensētajiem un raidītajiem vai izvietotajiem Pasūtītājs nemaksā, jo tie identiskā apjomā un kvalitātē nenoraidītajam vai neizvietotajam reklāmas materiālam Pasūtītājam pienākas bez maksas kā kompensācija). Ja Izpildītājs nevar nodrošināt atkārtotu izvietojumu dubultā ar Pasūtītāju saskaņotā laikā un vietā, vai gadījumā, ja Puses nevar vienoties par precīzu kompensācijas laiku un/vai vietu reklāmas izvietošanai 14 dienu laikā pēc Pasūtītāja pieprasījuma pēc šādas kompensācijas, Izpildītājam ir pienākums kompensēt šo dubulto mediju apjomu (dubultā apjomā summu, kuru Pasūtītājs jau samaksājis par neraidīto vai neizvietoto reklāmas materiālu) izteiktu finansiāli, pārskaitot to uz Pasūtītāja bankas kontu 14 (četrpadsmit) dienu laikā no šāda fakta konstatēšanas.
     6. Pasūtītājs ir tiesīgs par saviem resursiem (t.sk. nepieciešamības gadījumā piesaistot ārēju konsultantu vai auditoru) veikt reāli piegādātā mediju apjoma un kvalitātes pārbaudi (auditu) neierobežotu reižu skaitu Vienošanās darbības laikā, nepieciešamības gadījumā piesaistot neatkarīgu konsultantu. Par ticamiem reālā apjoma un kvalitātes monitoringa datiem tiks uzskatīti TNS Latvia piegādātie dati vai arī, ja tie nav pietiekami detalizēti vai neiekļauj visus nepieciešamos medijus, tad attiecīgo mediju pārstāvju apstiprinājumi, kurus parakstījusi un Pasūtītājam adresējusi katra medija paraksttiesīgā persona, kuru nosūtīšanu Pasūtītājam pēc Pasūtītāja pieprasījuma nepieciešams saorganizēt Piegādātājam bez papildus samaksas.
        1. Gadījumā, ja Vienošanās 4.4.6.punktā norādītā mediju apjoma un kvalitātes pārbaudes (audita) rezultātā Pasūtītājs konstatēs, ka reāli saņemtais pakalpojuma apjoms vai kvalitāte neatbilst pakalpojuma nodošanas dokumentos uzrādītajam, Izpildītājs kompensēs nepiegādāto apjomu saskaņā ar Izpildītāja iesniegto Finanšu piedāvājumu finansiāli izteiktu ekvivalentu dubultā apmērā kā Līgumsodu. Izpildītājam ir pienākums šo līgumsodu pārskaitīt uz Pasūtītāja norādīto bankas kontu saskaņā ar Pasūtītāja izrakstīto rēķinu, taču ne īsākā termiņā kā 14 (četrpadsmit) dienu laikā no dienas, kad līguma pārkāpuma konstatācija paziņota rakstiskā veidā Izpildītājam.

1. **AUTORTIESĪBAS UN KONFIDENCIALITĀTE**
   1. Izpildītājs apliecina un garantē, ka, sniedzot Pakalpojumus šīs Vienošanās ietvaros, tiks nodrošinātas autortiesību subjektu (tajā skaitā – arī citu autoru) tiesību ievērošana un netiks pieļauti nekādi autortiesību pārkāpumi. Nepieciešamības gadījumā Izpildītājam ir pienākums saņemt visas nepieciešamās atļaujas, piekrišanas un licences šādu autoru vai citu ar intelektuālā īpašuma tiesībām aizsargātu darbu izmantošanai, un Izpildītājs apliecina, ka šādus autoru vai citus ar intelektuālā īpašuma tiesībām aizsargātus darbus tas izmantos tikai tad, ja būs saņemtas visas nepieciešamās atļaujas, piekrišanas un licences.
   2. Izpildītājs apliecina, ka visu nepieciešamo atļauju, piekrišanu, licenču u.c. tamlīdzīgas izmaksas, ja tādas radīsies saistībā ar Vienošanā paredzēto saistību izpildi, tiks iekļautas Vienošanā paredzētajā kopējā Vienošanās summā.
   3. Ja Pakalpojumi ietver autora darba vai cita intelektuālā īpašuma objekta radīšanu, kopā ar izpildīto darbu Izpildītājs nodod Pasūtītājam ekskluzīvas radītā intelektuālā īpašuma objekta lietošanas mantiskās tiesības, kuras saskaņā ar normatīvajiem aktiem un tajos noteiktā apjoma ietvaros Pasūtītājs ir tiesīgs saņemt, tai skaitā tiesības darbu publiskot, publicēt, tulkot, pārveidot visu vai tā daļu u.tml. Izpildītājs nav tiesīgs ar šo objektu turpmāk rīkoties bez Pasūtītāja iepriekšēja rakstiska saskaņojuma.
   4. Izpildītājs apliecina, ka Pakalpojumu izpildē ir ievērojis trešo personu tiesības, tādējādi nodrošinot Pasūtītāju pret trešo personu prasījumiem.
   5. Puses apņemas neizpaust informāciju vai datus, kurus tās ir sniegušas vai saņēmušas saskaņā ar šo Vienošanos. Puses apņemas neatklāt un neizpaust vispārējā veidā vai daļēji faktus un informāciju kādai trešajai personai, izņemot Vienošanās punktā 4.4.6.noteiktos gadījumus, normatīvajos aktos noteiktos gadījumus un gadījumus, kad šīs Vienošanās otra Puse iepriekš rakstiski piekritusi tās izpaušanai.
   6. Vienošanās 5.5.punkta nosacījumi neaizliedz Izpildītājam sniegt informāciju tā profesionālajiem konsultantiem ar nosacījumu, ka personas, kam būs pieejama šī informācija, būs iepazinušās ar konfidencialitātes nosacījumiem un uzņemsies līdzīgus konfidencialitātes nosacījumus.
   7. Vienošanās 5.5. un 5.6. punktos ietvertie pienākumi un ierobežojumi neattiecas uz informāciju:
      1. kura ir vai kļūst publiski pieejama;
      2. kura ir vai kļūst zināma no citiem avotiem un kurai nav noteikti informācijas izpaušanas ierobežojumi;
      3. kuras izpaušana nepieciešama tiesisku vai profesionālu pienākumu ietvaros vai pēc varas iestāžu pieprasījuma Latvijas Republikas normatīvajos aktos noteiktajos gadījumos.
2. **NORĒĶINU TERMIŅI UN NOTEIKUMI**
   1. Pasūtītājs samaksu par sniegtajiem Pakalpojumiem veic atbilstoši faktiski izpildītajam Pakalpojuma apjomam.
   2. Izpildītājs nodrošina Pasūtītājam iespēju norēķināties par Pakalpojumu ar pēcapmaksu, saskaņā ar Izpildītāja izrakstīto rēķinu, bezskaidras naudas norēķinu veidā.
   3. Pasūtītājs apņemas veikt samaksu 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Pakalpojuma nodošanas-pieņemšanas akta, vai pēc Izpildītāja izrakstīta rēķina, kas apliecina Pakalpojumu nodošanu-pieņemšanu, abpusējas parakstīšanas dienas. Izrakstot rēķinu, tajā jānorāda, Iepirkuma identifikācijas numurs, Vienošanās numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu, to skaitot tikai no trūkumu novēršanas dienas.
3. **PUŠU TIESĪBAS UN PIENĀKUMI**
   1. Pasūtītāja tiesības un pienākumi:
      1. Pasūtītājs apņemas veikt samaksu par kvalitatīvi sniegtiem Pakalpojumiem šīs Vienošanās tekstā noteiktajā termiņā un kārtībā;
      2. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojuma sniegšanai, sniegt nepieciešamo informāciju un atbalstu, kas nepieciešams kvalitatīvai Pakalpojuma sniegšanai;
      3. Pasūtītājs apņemas savlaicīgi veikt pilnvērtīgi sniegtu Pakalpojumu pieņemšanu;
      4. Pasūtītājs ir tiesīgs izvirzīt pretenziju Izpildītājam un/vai atteikties no Pakalpojumu pieņemšanas, ja Pakalpojumos tiek konstatēti trūkumi, vai, ja Pasūtītāju neapmierina to saturs utt.
   2. Izpildītāja tiesības un pienākumi:
      1. Izpildītājs apņemas pats ar saviem spēkiem, iekārtām un citiem nepieciešamajiem resursiem un par saviem līdzekļiem veikt reklāmas izvietošanas pakalpojumus saskaņā ar Iepirkumā iesniegto Tehnisko un Finanšu piedāvājumu (pielikums Nr.2) atbilstoši Pasūtītāja vajadzībām, ievērojot Vienošanās noteikumus;
      2. Izpildītājs apņemas Pakalpojumus veikt kvalitatīvi, savlaicīgi un atbilstoši Pasūtītāja izvirzītajām prasībām, tai skaitā nodrošinot, ka Pakalpojumus veic atbilstoši kvalificēti speciālisti un speciālistu skaits ir pietiekams, lai visi darbi saskaņā ar šo Vienošanos tiktu veikti noteiktajos termiņos, pienācīgā apjomā un kvalitātē;
      3. Sniedzot Pakalpojumu, Izpildītājs rīkojas atbilstoši profesionālajiem standartiem un ētikas normām, kā arī ar pienācīgu rūpību, kāda ir pamatoti sagaidāma no zinoša un kvalificēta Pakalpojumu sniedzēja;
      4. Izpildītājs apņemas Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, kā arī normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām;
      5. Izpildītājs apņemas pilnā apmērā segt Pasūtītājam no šī Vienošanās izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas;
      6. Izpildītājs apņemas 3 (trīs) darba dienu laikā pēc Pasūtītāja pieprasījuma saņemšanas iesniegt ar Vienošanās izpildi saistīto informāciju (pārskatu);
      7. Izpildītājs Pakalpojumu sniegšanas nodrošināšanai izmanto materiālus, kas iepriekš saskaņoti ar Pasūtītāju;
      8. Izpildītājs apņemas sniegt mutiskas vai rakstiskas rekomendācijas un/vai konsultācijas Pakalpojumu sniegšanas ietvaros;
      9. Izpildītājs apņemas visā Vienošanās darbības laikā nodrošināt Pakalpojumu sniegšanai nepieciešamo atļauju un licenču spēkā esamību un pēc Pasūtītāja pieprasījuma sniegt šo faktu apstiprinošu informāciju.
      10. Izpildītājs apņemas visā Vienošanās darbības laikā nodrošināt, ka tā rīcībā ir TNS Latvia piedāvātās pilnas paketes mediju pētījumu datu lietošanas tiesības un Gemius Latvija veiktais interneta mediju auditoriju pētījums, kā arī nepieciešamā programmatūra un tās lietošanas tiesības. Izpildītājs apzinās, ka šā pienākuma nepildīšanas gadījumā var iestāties Vienošanās 11.4.2.punktā minētās sekas.
      11. Izpildītājs ir atbildīgs par saskaņā ar šo Vienošanos sniegto pakalpojumu atbilstību tiesību aktiem, tajā skaitā par atbilstību intelektuālā īpašuma tiesības reglamentējošiem tiesību aktiem.
4. **VIENOŠANĀS IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA**
   1. Izpildītājs nav tiesīgs bez rakstiskas saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Vienošanās izpildē.
   2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās Līgumcenas, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
   3. Pārbaudot jaunā apakšuzņēmēja, kura sniedzamo pakalpojumu vērtība ir vismaz 10 (desmit) procenti no kopējās Līgumcenas vai uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro Publisko iepirkumu likuma 42. panta pirmās daļas noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.
5. **NEPĀRVARAMA VARA**
   1. Puses ir atbrīvotas no atbildības par Vienošanā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (*nepārvarama vara*), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, izmaiņas likumdošanā u.tml.
   2. Puse, kura atsaucas uz nepārvaramu varu, paziņo rakstveidā par to otrai Pusei, tiklīdz šāda paziņošana attiecīgajai Pusei kļuvusi iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies.
   3. Ja nepārvaramas varas apstākļi turpinās ilgāk par 45 (četrdesmit piecām) dienām, katrai no Pusēm ir tiesības vienpusēji atkāpties un pārtraukt šo Vienošanos. Šajā gadījumā neviena no Pusēm nav atbildīga par zaudējumiem, kas radušies otrai Pusei laika posmā pēc nepārvaramas varas apstākļu iestāšanās.
6. **PUŠU ATBILDĪBA**
   1. Puses ir atbildīgas par savu no Vienošanās izrietošo saistību izpildi un tām ir pienākums savstarpēji atlīdzināt zaudējumus, kas radušies to vainas dēļ.
   2. Ja Izpildītājs neizpilda kādu no Vienošanās teksta izrietošajiem terminētajiem pienākumiem, Izpildītājs par katru no tiem maksā Pasūtītājam līgumsodu 0,5 % (nulle, komats, pieci procenti) apmērā no konkrētā Pakalpojuma summas (bez PVN) par katru nokavēto kalendāra dienu. Ja termiņš tiek kavēts ilgāk par 1 (vienu) mēnesi, Izpildītājas maksā Pasūtītājam līgumsodu 1 % (viena procenta) apmērā no konkrētā Pakalpojuma summas (bez PVN) par katru nokavēto dienu, bet ne vairāk kā 10 % (desmit procenti) no pasūtītā Pakalpojuma summas.
   3. Ja Pasūtītājs par atbilstoši Vienošanās nosacījumiem sniegtu Pakalpojumu savlaicīgi nav norēķinājies ar Izpildītāju, tas maksā Izpildītājam līgumsodu 0,5% (nulle, komats, pieci procenti) apmērā no kavētā Pakalpojuma apmaksas summas par katru nokavēto dienu, bet ne vairāk kā 10% (desmit procenti) no kavētā maksājuma summas.
   4. Līgumsoda un kavējuma naudas maksa neatbrīvo Puses no zaudējumu atlīdzības un saistību pilnīgas izpildes.
   5. Pasūtītājs ir tiesīgs, veicot norēķinus ar Izpildītāju, vienpusēji izlietot savu prasījumu par jebkura Vispārīgās vienošanās tekstā norādītā līgumsoda samaksu, ieturot to no izmaksājamās summas (ieskaits).
7. **VISPĀRĪGĀS VIENOŠANĀS GROZĪŠANA UN LAUŠANA**
   1. Ir veicami tikai tādi Vienošanās grozījumi, kas ir atbilstoši Publisko iepirkumu likuma 61.pantam. Vienošanās grozījumi ir spēkā tikai tādā gadījumā, ja tiek noformēti rakstiski un Pušu pilnvarotu personu parakstīti.
   2. Pasūtītājs ir tiesīgs vienpusēji izbeigt līgumsaistību izpildi 30 (trīsdesmit) dienas iepriekš par to rakstveidā paziņojot Izpildītājam.
   3. Izpildītājs objektīvu iemeslu dēļ ir tiesīgs vienpusēji izbeigt līgumsaistību izpildi 6 (sešus) mēnešus iepriekš par to rakstveidā paziņojot Pasūtītājam. Ja Izpildītājs izbeidz Vienošanos, neievērojot noteikto paziņošanas termiņu, Pasūtītājs ir tiesīgs piemērot Izpildītājam līgumsodu ne vairāk kā 10 % (desmit procentu) apmērā no Vienošanās 2.3.punktā minētās kopējās līgumcenas bez PVN (ievērojot Vienošanās 10.6.punktu).
   4. Pasūtītājam ir tiesības Vienošanos ar Izpildītāju izbeigt nekavējoties, ar paziņojuma nosūtīšanas brīdi, Pasūtītājam vienpusēji atkāpjoties no Vienošanās ar Izpildītāju, ja:
      1. Izpildītājs Vienošanās laikā divas vai vairāk reizes nespēj nodrošināt atbilstoša pasūtījuma izpildi un atsakās no Vienošanās tekstā noteiktās kompensācijas sniegšanas. Šādā gadījumā Pasūtītājs ir tiesīgs piemērot Izpildītājam līgumsodu ne vairāk kā 10 % (desmit procentu) apmērā no Vienošanās 2.3.punktā minētās kopējās līgumcenas bez PVN;
      2. Izpildītājam nav pieejami Vienošanās 7.2.10.punktā minētie dati vai programmatūra un Izpildītājs nespēj sagatavot Pasūtītāja pieprasītos auditorijas, konkurentu un mediju lietošanas paradumu apskatus un analīzes. Šādā gadījumā Pasūtītājs ir tiesīgs piemērot Izpildītājam līgumsodu ne vairāk kā 5 % (piecu procentu) apmērā no Vienošanās 2.3.punktā minētās kopējās līgumcenas bez PVN;
      3. Izpildītājs nepilda savas saistības atbilstoši Vienošanās nosacījumiem, un pat pēc brīdinājuma saņemšanas turpina to nepildīt un/vai pieļauj pārkāpuma atkārtošanos, bet uz to neattiecas Vienošanās 11.4.1. un 11.4.2. punkts. Šādā gadījumā Pasūtītājs ir tiesīgs piemērot Izpildītājam līgumsodu ne vairāk kā 5 % (piecu procentu) apmērā no Vienošanās 2.3.punktā minētās kopējās līgumcenas bez PVN;
      4. Ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai Izpildītājs tiek likvidēts. Šādā gadījumā Pasūtītājs ir tiesīgs piemērot Izpildītājam līgumsodu ne vairāk kā 5 % (piecu procentu) apmērā no Vienošanās 2.3.punktā minētās kopējās līgumcenas bez PVN.
   5. Vienošanās izbeigšana neanulē cietušās Puses tiesības pieprasīt zaudējumu atlīdzināšanu, kas nodarīti sakarā ar Vienošanās saistību neizpildi vai nepienācīgu izpildi.
   6. Ja Pasūtītājs lauž Vienošanos saistībā ar to, ka Izpildītājs nepilda savas saistības atbilstoši Vienošanās nosacījumiem, Izpildītāja pienākums ir Pasūtītāja noteiktajā termiņā atgriezt Pasūtītāja veikto samaksu, ja tāda ir veikta. Ja Pasūtītājs šādā gadījumā ir jau saņēmis Pakalpojumu vai vismaz to daļu un atzīst to par pieņemamu, ir noformējams atbilstošs pieņemšanas-nodošanas akts, un veicama samaksa (vai attiecīgi atgriežama) atbilstoši Pakalpojuma apjoma vērtībai.
   7. Jebkurā Vienošanās darbības izbeigšanas gadījumā Puses norēķinās atbilstoši izsniegtajiem rēķiniem.
8. **CITI NOTEIKUMI**
   1. Jebkuru strīdu, kas rodas līgumsaistību izpildes laikā, Puses risina sarunu ceļā. Ja 20 (divdesmit) darba dienu laikā sarunu ceļā vienošanās netiek panākta, strīds tiek risināts tiesā Latvijas Republikā spēkā esošo normatīvo aktu noteiktajā kārtībā.
   2. Dokumenti, ziņas vai cita korespondence, kas ierakstītā sūtījumā nosūtītā uz Vienošanās tekstā norādīto Puses adresi, uzskatāma par saņemtu 5 (piecu) darba dienu laikā pēc sūtījuma nodošanas pasta iestādē. Standarta sūtījumu gadījumā tas uzskatāms par saņemtu septītajā dienā pēc nosūtīšanas.
   3. Ja kādai no Pusēm tiek mainīts juridiskais statuss, Pušu pārstāvju paraksta tiesības vai kāds no Vienošanās tekstā minētajiem Pušu rekvizītiem (telefona, faksa numurs, e-pasta adrese, adrese u.c.), Puses ne vairāk kā 2 (divu) darba dienu laikā rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnīgā izpildījusi savas saistības, lietojot Vienošanās tekstā norādīto informāciju par otru Pusi. Šie nosacījumi attiecas arī uz Vienošanās un tās pielikumos minētajiem Pušu pārstāvjiem un to rekvizītiem.
   4. Pušu reorganizācija vai to vadītāju maiņa nav obligāts pamats Vienošanās pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Vienošanās ar otras Puses piekrišanu var palikt spēkā un tās noteikumi tādā gadījumā ir saistoši Pušu tiesību un saistību pārņēmējam, ja aizstāšana notikusi atbilstoši komerctiesību jomas normatīvo aktu noteikumiem par komersanta reorganizāciju un uzņēmuma pāreju.
   5. Puses par Vienošanās 12.4.punktā minētās situācijas iestāšanās iespējamību savstarpēji brīdina viena otru 1 (vienu) mēnesi iepriekš.
   6. Parakstot šo Vienošanos, Puses atzīst, ka tās ir iepazinušās ar šīs Vienošanās saturu un tās teksts ir pilnīgi saprotams, un Pušu pārstāvji ir tiesīgi to parakstīt.
   7. Vienošanās ir sagatavota latviešu valodā 2 (divos) eksemplāros uz \_\_\_\_ lappusēm un ar \_\_\_ pielikumiem. Visiem Vienošanās eksemplāriem ir vienāds juridiskais spēks. Viens eksemplārs glabājas pie Pasūtītāja, otrs – pie Izpildītāja.
   8. Pie Vienošanās ir pievienoti šādi pielikumi, kas ir tās neatņemama sastāvdaļas:
      1. Pielikums Nr.1 - Pretendenta tehniskā piedāvājuma kopija uz \_\_\_ lp.;
      2. Pielikums Nr.2 - Pretendenta Finanšu piedāvājuma kopija uz \_\_\_ lp.;
      3. Pielikums Nr.3 – Pasūtītāja pārstāvju saraksts uz \_\_\_ lp.
9. **PUŠU REKVIZĪTI UN PARAKSTI**

|  |  |
| --- | --- |
| ***PASŪTĪTĀJS***  **Rīgas Tehniskā universitāte**  Kaļķu iela 1, Rīga, LV-1658  Izglītības iestādes reģ.Nr.3341000709  PVN Nr. LV90000068977  Konta Nr.: LV46TREL915101S000000  Bankas kods: TREL LV 22  Valsts kase | ***IZPILDĪTĀJS***  < *nosaukums* >  < *adrese* >  Reģ. Nr.  PVN Nr.  Konta Nr.:  Bankas kods: |
| \_\_\_\_\_\_\_\_\_\_\_\_\_\_\_\_\_\_\_ /I.Eriņš/  Pārstāvis  \_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_/ | \_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_/ |